**การปลูกบัวบก**

**1. ชื่อภูมิปัญญาที่ทากรบันทึก** คือ การปลูกบัวบก

เจ้าของภูมิปัญญาที่บันทึก นางศรีจันทร์ ศรีราตรี

ที่อยู่เลขที่ 30/1 หมู่ที่ 4 ตำบลตันหยงลิมอ อำเภอระแงะ จังหวัดนราธิวาส

อาชีพ ทำสวน อายุ 55

โทร 087-9824329

**2. ประวัติความเป็นมาของภูมิปัญญาที่บันทึก**

เนื่องจากบ้านทุ่งเกร็ง เป็นหมู่บ้านรอบฟาร์มตัวอย่างบ้านตอหลัง ที่เป็นโครงการพระราชดำริของสมเด็จพระนางเจ้าพรมราชินีนาถ ทำให้สามารถเรียนรู้การปลูกผักได้จากฟาร์มตัวอย่าง และปรับใช้กับอาชีพของตนเอง ทำให้เกิดความชำนาญในการปลูกผัก โดยเฉพาะบัวบก

**3. จุดเด่นของภูมิปัญญาที่บันทึก**

บัวบก สมุนไพรชนิดนี้นอกจากช่วยแก้อาการช้ำในแล้ว บัวบกหรือใบบัวบกนั้นมีสรรพคุณมากมาย เพราะได้รับการกล่าวขานเกี่ยวการรักษาโรคได้หลายชนิด อย่างโรคลมชัก โรคผิวหนัง ท้องเสีย ท้องอืด แผลในกระเพาะอาหาร มีฤทธิ์กล่อมประสาท ช่วยบำรุงสมอง เพิ่มความจำ ช่วยลดความอ่อนล้าของสมอง

**4. กระบวนการผลิต**

1. การเตรียมการก่อนปลูก

1.1 การเตรียมดินไถยกร่องเพื่อตากดินแล้วทิ้งไว้ประมาณ 15 วัน ไถพรวนดินให้ร่วนซุย

1.2 การเตรียมพันธุ์ใช้ไหลหรือลำต้น โดยใช้ไหลหรือลำต้นของบัวบกที่แตกจากต้นแม่

2. การปลูก

วิธีปลูกเมื่อปลูกเสร็จแล้ว ให้ทำการรดน้ำให้ชุ่มระยะระหว่างต้นและระยะระหว่างแถว 15x15 เซนติเมตร

3. การดูแลรักษา

การใส่ปุ๋ยครั้งแรกใส่ปุ๋ยหลังจากปลูก 15 - 20 วัน การใส่ปุ๋ยครั้งที่สองจะห่างจากการใส่ครั้งแรก 15 -20 วัน การใส่ปุ๋ยครั้งที่สามจะห่างจากการใส่ครั้งสอง 15 -20 วัน ทุกครั้งที่มีการใส่ปุ๋ยเสร็จแล้วจะต้องรดน้ำให้ชุ่ม

**5. เทคนิค/เคล็ดลับ**

การเตรียมดินเพื่อปลูกพืชสมุนไพร จะต้องพิจารณาให้เหมาะสมกับชนิดของพืชที่ปลูก เนื่องจากพืชแต่ละชนิดมีความต้องการดินในการเจริญเติบโตแตกต่างกัน ซึ่งโดยทั่วไปดินที่มีความเหมาะสมต่อการเจริญเติบโตของพืช จะต้องเป็นดินที่มีแร่ธาตุอาหารพืชอุดมสมบูรณ์ มีลักษณะร่วนซุย สามารถระบายน้ำและถ่ายเทอากาศได้ดี และจะต้องมีความเป็นกรด-ด่างไม่สูงหรือต่ำจนเกินไป และจะต้องคำนึงถึงสภาพพื้นที่ที่มีอยู่ด้วย นอกจากนี้ จะต้องรู้จักเตรียมเครื่องมืออุปกรณ์ที่ใช้ในการปลูกพืชให้เหมาะสมกับการปฏิบัติงานในแต่ละขั้นตอน ทั้งนี้เพื่อความปลอดภัยต่อตนเองและผู้อื่น

**6. การถ่ายทอดสืบทอด**

การปลูกผักเป็นการใช้เวลาว่างให้ประโยชน์ และนอกเหนือจากนั้นยังเป็นการเสริมรายได้อีกทางหนึ่ง อีกทั้งยังเป็นการลดรายจ่ายเพิ่มรายได้ภายในครัวเรือน ดำรงชีวิตตามหลักเศรษฐกิจพอเพียง ซึ่งการถ่ายทอดการปลูกผักสวนครัวในปัจจุบันคนรุ่นหลังไม่ค่อยให้ความสนใจ